ፕሬዝዳንት ሳህለወርቅ ዘውዴ ከፈረንሳይ ከፍተኛ የቢዝነስ ልዑካን ጋር ተወያዩ
የኢፌዴሪ ፕሬዝዳንት ሳህለወርቅ ዘውዴ ከፈረንሳይ ከፍተኛ የቢዝነስ ልዑካን አባላት ጋር በጽህፈት ቤታቸው ተወያይተዋል፡፡የቢዝነስ ልዑካኑ ሃያ ከሚሆኑ መንግስታዊና መንግስታዊ ያልሆኑ የፈረንሳይ ተቋማት የተውጣጡ መሆናቸው ተገልጿል፡፡ድርጅቶቹ በሎጅትቲክስ ኔትወርክ፣ በባቡር ቴክኖሎጅ፣ በንፁህ ውሃ አቀርቦት፣ በድጅታል ደህንነት መሳሪያዎች አምራችነት፣ በነዳጅ አቅርቦት፣ በታዳሽ ኃይል እና በመሳሰሉት ዘርፎች የሚሰሩ ዓለም አቀፍ ተቋማት መሆናቸውም ተብራርቷል፡፡ኢትዮዮጵያ ውስጥ ያለው ዘርፈ ብዙ የኢንቨስትመንት እድል በስፋት ለመሳተፍ ፍላጎታቸውን እንዳነሳሳቸው ልዑካኑ ቡድኑ በውይይቱ ወቅት ገልጿል፡፡ፕሬዝዳንት ሳህለወርቅ በበኩላቸው ለሀገር ውስጥና ለውጭ ኢንቨስተሮች አመቺ የሆነ የኢንቨስትመንት መሰረተ ልማት እና አሰራር ለመዘርጋት መንግስት ከፍተኛ ጥረት በማድረግ ላይ መሆኑን ገልፀዋል፡፡ (ምንጭ፡-የፕሬዝዳንት ጽ/ቤት) 